**Carlo Fortunaro Pietro Ponti Sr.**, nado en Magenta (Lombardía) o 11 de decembro de 1912 e finado en Xenebra o 10 de xaneiro de 2007 foi un produtor de cinema italiano con máis de 140 realizacións.

Traxectoria
-----------

Ponti naceu en Magenta e estudou dereito na universidade de Milán. Uniuse á firma legal do seu pai en Milán e introduciuse no negocio cinematográfico a través da negociación de contratos. Ponti intentou establecer unha industria cinematográfica en Milán en 1940 e produciu alí *Piccolo Mondo Antico*, de Mario Soldati, con Alida Valli no seu primeiro papel importante. O filme mostraba a loita italiana contra os austríacos durante a unificación italiana e supuxo un éxito debido a que era fácil de ver "os austríacos como alemáns" durante a segunda guerra mundial. Como resultado, foi encarcerado brevemente por minar as relacións coa Alemaña nazi.

Ponti aceptou unha oferta de Lux Film, de Riccardo Gualino en Roma en 1941, onde produciu unha serie de filmes con éxito protagonizados polo cómico Totò. En 1954 conseguiu o seu maior éxito artístico coa produción de *La strada*, de Federico Fellini. Porén, Fellini negou a participación de Ponti no éxito e dixo que "*La Strada* se realizou a pesar de Ponti e De Laurentiis". En 1965 produciu o seu maior éxito popular e financeiro, *Doutor Zhivago*, de David Lean.

Vida privada
------------

### Matrimonio

En 1946, casou con Giuliana Fiastri coa que tivo unha filla, Guendalina, en 1951.

Mentres facía de xuíz nun concurso de beleza arredor de 1950, coñeceu unha actriz chamada Sofia Lazzaro, que contratou para filmes como *Anna* (1951). En 1952, o seu amigo Goffredo Lombardo, xefe de produción de Titanus, cambiou o nome de Lazzaro a Sophia Loren. Cinco anos despois, Ponti obtivo un divorcio mexicano da súa primeira dona e casou con Loren por poderes. O divorcio aínda estaba prohibido en Italia, e informáronlle que se volvía sería acusado de bigamia e Loren de concubinato. En 1960 ambos volveron ao seu país, e cando foron preguntados polo xulgado negaron estaren casados. En 1962 conseguiron a anulación do primeiro matrimonio, despois de que Ponti amañara con Giuliana que os tres se mudarían a Francia (onde o divorcio estaba permitido) e se nacionalizarían franceses. En 1965, Giuliana Ponti divorciouse do seu home, permitindo a Ponti casar con Loren en 1966 nunha voda civil en Sèvres. Máis tarde convertéronse en cidadáns franceses cando a súa petición foi aprobada polo presidente Georges Pompidou.

### Intentos de secuestro

En 1975 houbo dous intentos fracasados de secuestrar a Ponti, incluíndo un que implicaba atacar o seu coche cunha arma de fogo.

### Cargos de contrabando

En 1979 foi xulgado *in absentia* por contrabando de diñeiro de obras de arte, multado por 22 billóns de liras e sentenciado a catro anos de prisión. Ponti non asistiu á audiencia, xa que a súa nacionalidade francesa o facía inmune para a extradición. Finalmente foi liberado dos seus cargos en 1990.

Morte
-----

Ponti faleceu en Xenebra de complicacións pulmonares o 10 de xaneiro de 2007. Foi sobrevivido pola súa esposa, Sophia Loren; os seus fillos o director de orquestra Carlo, o produtor Alessandro e o director e antigo neno actor Edoardo Ponti; e a súa filla, a avogada Guendalina. Foi enterrado na tumba familiar en Magenta, Lombardía.

Notas
-----

1. 1 2 3 4  Exshaw, John (12 de xaneiro de 2007). "Carlo Ponti". The Independent. Arquivado dende o orixinal o 19 de febreiro de 2007. Consultado o 2007-01-12.
2. 1 2  Martin, Douglas (11 de xaneiro de 2007). "Carlo Ponti". *The New York Times*. Consultado o 14-1-2007.
3. ↑  "Movie Producer Carlo Ponti Dies". Kansas City Star. 10-1-2007. Consultado o 14-1-2007.
4. 1 2 3  Lane, John Francis (11 de xaneiro de 2007). "Carlo Ponti". *The Guardian*. Consultado o 14-1-2007.
5. 1 2  "Carlo Ponti". Londres: *The Times*. 11 de xaneiro de 2007. Consultado o 12-1-2007.
6. ↑  Sheri & Bob Stritof. "Sophia Loren and Carlo Ponti Marriage Profile". About. Arquivado dende o orixinal o 10 de agosto de 2016. Consultado o 04 de febreiro de 2018.
7. ↑  "Italian Producer Carlo Ponti". Associated Press. January 2007. Arquivado dende o orixinal o 03 de outubro de 2012. Consultado o 04 de febreiro de 2018. archived at TV Fan Forums
8. ↑  "Carlo Ponti, Husband to Sophia Loren, Dead at 94". *Fox News*. 10 de xaneiro de 2007. Arquivado dende o orixinal o 04 de setembro de 2013. Consultado o 04 de febreiro de 2018.
9. ↑  *The Independent*: Obituary Carlo Ponti
10. ↑  WIST 12 de xaneiro de 2007: Producer Carlo Ponti buried

|  |  |
| --- | --- |
| Control de autoridades | 
* Wd: Q299419
* WorldCat
* VIAF: 117455224
* AlloCiné: 36677
* BIBSYS: 1013427
* BNE: XX1486787
* BNF: 14041680x
* DBI: ID
* DeutscheBio: 12921518X
* EBID: ID
* FAST: 1469352
* Filmportal: ID
* GEC: 0052070
* GND: 12921518X
* ICCU: SBLV146539
* IMDb: nm0690638
* ISNI: 0000 0001 0938 9292
* LCCN: n85201909
* Munzinger: 00000010999
* NKC: js20070112010
* NLA: 46038981
* NNDB: 000025163
* NTA: 070476128
* SNAC: w64t6nqw
* SUDOC: 070998809
* TMDb: 3778
* Treccani: carlo-ponti

 |